
DISSERTATIO  MEDICA, 


QUAEDAM 

DE  MORBIS  PRESSU  SANANDIS 

COMPLECTENS. 


jVTihi  quidem  cogitanti,  quomodo  optime 
hujus  Academiae  praeclarissimae  legibus  ob¬ 
temperem,  nihil  melius  in  mentem  venit,  quam 
ut  de  pressu  quaedam  in  morbis  sanandis  dis¬ 
seram.  Multa  scio  esse  in  Medicina  nequa¬ 
quam  satis  adhuc  explicata ;  multa  difficilia 
et  perobscura  quaeque  nullo  modo  hujusmodi 
tentamine  tractare  licet:  nam  et  perbreves 
sint  hisce  paginis  limites,  neque  tyronis,  vel 
literis  latinis  haud  penitus  imbuti  est,  rebus 

multam  noctem  offundere.  Quaeritur  a  nobis 
forsan  aliquid  novi,  aut  ‘‘  illud  salubre  ac 
frugiferum  in  cognitione  rerum  ut,  vel 
ingenii  nostri,  quidnam  futurum  sit,  testimo¬ 
nium  exhibeamus;  vel  hominibus,  novo  quo¬ 
quam  remedio  invento,  prosimus.  Arduum 
hoc  quidem,  et  minime  disciplinam  quamvis 
inchoantibus  perficiendum  ;  quid  ?  quod  dis¬ 
cere  nos  adhuc  profitemus  non  autem  docere  : 
qui  enim  fieri  potest,  ut  qui  primis  tantum 
labris  Physiologiam,  Anatomiam,  et  alias 
Medicinae  partes  gustarint,  hi  viros  doctos  et 
exercitatos  doceant  ?  Profecto  non  audeo 
tanta  de  me  sperare;  qui,  quanquam  viam 
vix  ante  calcatam  institi,  id  quidem  feci,  non 
ex  cupidine  rerum  novarum,  sed  ut  quam- 
plurimos  juvare  possim ;  ac  ne  quis  mihi  vitio 
det  se  non  intelligere  quorsum  haec  tendunt, 
admonendum  hoc  loco  putavi,  quasi  principia 
tantum  hujus  questionis  me  attigisse,  neque 
multi  ponderis  esse  duxisse  fusius  de  ratione 


*  Liv.  Praef. 


de  morbis  pressu  sanandis. 

medendi  dicere,  utpote  omnium  primum  sit, 
ipsum  morbum  tollere.  Non  quod  non  opor¬ 
tet  interdum  philosophari  de  causis  occultis, 
(non  enim  probo  sententiam  sed 

quod  longum  esset  ad  omnia  de  cutis  absorp¬ 
tione  disputare,  et  nunc  opus  breve  desidera¬ 
tur.  Praeterea,  inter  medicinam  faciendam, 
quantum  haecce  curatio  ad  varia  incrementa 
morbosa  valeat,  saepius  cognoscere  aggressus 
sim  ;  et  eo  magis  ad  hanc  rem  tractandam  ad 
ductus  sum,  utpote  haud  pauci,  neque  exi¬ 
gui  nominis,  hanc  rationem  secuti,  eandem 
sine  ullo  discrimine  laudibus  cumularint ; 
quacum  vero  injuria,  Historiae  modo  narran¬ 
dae  docebunt. 

Plerique  summos  Medicinae  honores  am¬ 
bientes,  alia  prorsus  ratione,  quam  quae  mihi 
instituta  est,  utuntur.  Nobis  vero  fideliter 
narratae  morborum  historiae  curationesque, 
una  cum  iis,  quae  menti  juvantis  obveniunt, 
observationibus  pathologicis,  haud  exigua  vi¬ 
dentur  commoda  Medicinae  artem  discentibus, 

conferre.  Plurimi  quidem  eorum,  qui  Medi¬ 
cinam  feliciter  excoluerunt,  hunc  modum 
usurpati  sunt,  et  “  primus  quidem  ex  omni- 
bus  memoria  dignis,  Hippocrates,  vir  et 
arte  et  facundia  insignis 

Hanc  viam  insistentibus,  philosophia  illa 
contemplativa,  quam  mens  hominis  incon¬ 
stans  sequi  tam  proclivis  est,  vix  potest  ob¬ 
servationis  locum  sibi  usurpare ;  neque  theo¬ 
riae  in  animum  irripent  ita  ut  res  et  facta 
excludant.  Nec  dicerem,  quin  haecce  con¬ 
templatio  utilitates  suas  et  magnas  aliquando 
praestet ;  quid  ?  quod  etiam  mihi  persuasum 
est,  medendi  scientiam,  hac  rejecta,  nunc 
temporis  in  incunabilis  pene  fuisse;  ideoque 
sententiae  medici  cujusdam  elegantis  et  peri- 
tissimi,  nuperrime  autem  defuncti,  lubens 
consentio : — “  The  Science  of  Medicine  would 
“  suffer  equally  by  an  illiberal  discouragement 
“  of  speculative  opinions,  or  by  too  ready  ac- 


*  Celsi  Praef. 


DE  MORBIS  PRESSU  SANANDIS.  5 

quiescence  in  them  ;  one  woiilcl  lead  to  a 
contracted  and  degrading  Empiricism,  the 
other  to  a  confused  and  pernicioiis  versa- 

Me,  igitur,  haud  tamen  passibus  aequis, 
horum  vestigia  prementem,  paululum  de  in¬ 
stituto,  quod  alma  nostra  Academia,  jure  cele¬ 
berrima,  candidatis  suis  imperavit,  haud  sine 
causa,  deflectere  confido. 

Notabile  est,  vocabulum  in  Lingua  He¬ 
braica,  quae  forsan  est  linguarum  omnium 
antiquissima,  ulcus  vel  vulnus  significans, 
(unde  nimirum  verbum  illud  vernaculo  ser¬ 
mone  ‘‘  Sore”  dictum,  deductum  est,)  ex  radice 
cujus  vera  significatio  compressionem  denotat, 
derivari ;  et  ut  legis  Judaicae  doctores  volunt, 
hanc  ob  causam,  quod  pressus  a  veteribus  in 
morbis  hujusmodi  adhiberetur.  11?  Compres¬ 
sit,  Comprimendo  expressit :  Esa.  i.  6.  Non 


^  Vid,  Ferriar"s  Medical  Histories,  Praef.  vol,  3, 

compressa  sunt  illa scilicet,  vulnera— non 
sunt  curata,  sanata  :  “  Solent  enim  Chirurgi 
vulnera  hiantia  comprimere,  et  compri- 
mendo  saniem  et  pus  exprimere,  quo  nisi 
remoto,  vulnera  non  curantur.”— Schind. 
in  Lex.  Pental. — Vid.  etiam  Buxtorf.  et 
Leigh  sub  vocibus  et 

Utcunque  antiqua  ista  se  habeant,  egomet 
quidem  primum  in  pressu  utendo  operam  dedi, 
ut  ad  quam  speciem,  tumor  unusquisque  refe¬ 
rendus  esset,  comperirem.  Nam  ad  recte 
medendum,  omnino  opus  est,  ut  remedia, 
non  solum  generi,  sed  speciei  cuique,  et 
saepe  etiam  varietatibus  quibusdam,  appri- 
me  sint  accommodata  Postea  vero  di¬ 
ligenter  animum  incubui,  adeo  ut  effectus  ejus 
observarem,  et  nisi  symptomata  quaedam  in¬ 
fausta  obvenirent,  perseverabam,  quantum 
res  et  aegri  commodum  mihi  sinerent,  sic  ut 
facultatibus  hujus  remedii  veris  perspectis, 


Vid.  Culleni  Synop.  Nos.  Method.  Prolog. 

eventum  periculorum  aequo  animo  in  medio 
ponerem ;  nulla  hujusmodi,  adstrictus  ne- 
cessitate  ut  mihi  velim,  nolim  sit  certa  quae- 
dam  tuenda  sententia  ” 

Primus,  equidem,  teste  fratre  suo,  de  his 
rebus  disseruit,  ingeniosissimus  olim  Joannes 
Bell.  Verba  sunt:  ‘‘John  Bell  had  an  opi- 
“  nion,  that  it  was  possible  to  suffocate  and 
“  subdue  the  action  of  Vessels  in  Tumours 
“  by  the  Compress  and  Bandage.  This  he 
“  was  wont  to  illustrate,  by  the  effect  of 
“  that  bandaging  of  the  limbs;  by  which 
“  mendicants  reduce  the  siibstance  of  their 
“  limbs  to  a  third  part  their  bulk,  by  the 
“  example  of  the  feet  of  the  women  in  China, 
“  and  other  ingenious  analogies.  He  ar- 
“  gued,  if  the  substance  of  the  body  could 
“  be  moulded  by  pressure,  why  should  not 
“  these  formidable  tumors*?”  Vera  sint  illa 
necne,  viderint  alii.  Nusquam  enim  simi¬ 
lia,  in  libris  ejus  invenio. 


*  Vid.  Ch.  BelFs  Quarterly  Report  of  Cases,  &:c. 

Celeberrimus  ille  quondam  de  arte  obste¬ 
trica,  Praelector,  Doctor  Denman,  primus 
in  Carcinomate  compressione  usus  est,  ean- 
demque  plurimum  ob  effectus  suos  laudavit. 
Qui  autem  Medicinae  artem  exercent,  nimis 
facile  vires  medicaminum  nuper  compertorum, 
plus  aequo  extollunt,  ut  quae  saepissime  ne¬ 
que  spei  neque  famae  respondeant.  Talia 
enim  morbis  nullo  hactenus  remedio  sanabi¬ 
libus  praecipue  jactitari  solent ;  quae  quidem 
etsi  verisimile  est  perinde  ac  priora  vix  quid¬ 
quam  profutura  esse,  cito  vulgaria,  et  fere 
omnibus  in  manu  sunt ;  adeo  blanda  dulcedo 
sperandi  est,  tantaque  apud  homines  nomi¬ 
num  nobilium  veneratio. 

Deinde  Chirurgus  ille  peritus,  Dom.  Sam. 
Young,  cum  in  paucis  exemplis  optime  ei 
successisset  pressus,  rem  totam,  mente  acriore, 
indagare  statuit.  Erant  quidem  illi,  in  Va¬ 
letudinario  publico,  occasiones  amplissimae 
virtutes  hujus  auxilii  experiendi ;  atque  ex 
multis  diuque  sic  tractatis  aegrotis  comper- 

tum  habemus,  hoc  malum,  neque  hac  neque 
alia  qualibet  via,  summoveri  posse. 

Minime  nos  latent,  quae  nuperrime  jactata 
sunt,  a  nescio  quodam,  apud  Londinenses,  de 
hac  re  Quis  enim,  nisi  histrio  quidam,  vel 
medicus  circumforaneus,  huic  omnium  miser¬ 
rimo  morbo  remedium  propositum,  non  in 
lucem  ederet  ?  Histrionis  est,  parvam  rem 
attollere,  quo  plus  praestitisse  videatur  f.” 

Medicorum  Societas,  ad  Carcinoma  sanan¬ 
dum,  instituta  in  Nosocomio  Middlesexense, 
publice  renunciavit :  “  Your  Committee  have 
“  to  lament  that  compression  cannot  be  re- 
garded  as  a  remedy  for  Cancer.”  Hisce 
medicis  omnes  ad  unum  consentiunt. 

Quum  vero  morbi,  partes  quasdam  occupan¬ 
tes,  haud  difficile  pressu  tollantur,  atque  tamen 


*  Vid.  Aldis,  Observations  on  Cancer* 
t  Celsus. 

ejusdem  pressus  in  Carcinomate  effectus,  nihil 
valeant,  rainimeque  benigni  videantur  ;  e6 
adductus  sum,  ut  hunc  morbum  haudqua- 
quam  parti  alicui  proprium  esse  crederem, 
sed  in  corpore  toto,  quodam  modo,  penitus 
insedire. 

Facile  videre  est,  ex  sectione  corporis  e- 
mortui,  quantum  omnes  fere  partes  internae 
afficiantur ;  uterus,  nisi  magnopere  fallor, 
nunquam  quidem  non  infestatur,  si  quando 
lethalis  est  morbus.  Mihi  saltem  contegit, 
sexies  observare  hanc  partem  hoc  vitio  om¬ 
nino  implicatam.  Tuberculis  cancrosis  sem- 
per  pulmones  referti  sunt,  adeo  ut  tota  eorum 
superficies  iisdem  consita  videatur.  Ossa 
etiam  effectibus  exitialibus  non  sunt  immunia, 
neque  infrequenter  accidit,  ut  his,  quos  mor¬ 
bus  diu  traxit,  cervix  ossis  femoris,  levi  quo¬ 
dam  conatu  frangatur.  Chirurgus  ille  Astley 
Cooper,  quam  qui  neque  peritior  alter,  neque 
clarior  unquam  artem  Machaoniis  excoluit,  in 

praelectionibus  suis  memorat,  vertebras  cor¬ 
poris  cujusdam  quae  post  mortem  desecuerit^ 
ulceribus  cancrosis  esse  vitiatas;  quinetiam 
exemplum  quoddam  servavi,  quo,  ulcus  costas 
et  claviculam  ex  eadem  causa  late  exederat. 
Quocirca,  mammae  Carcinoma,  indicium  tan¬ 
tum  esse,  vel  effectum  ex  corpore  ipso  labo¬ 
rante,  opinor. 

Etsi  talia  de  Carcinomatis  natura  sentio, 
minime  mihi  in  animo  est,  prorsus  scalpelli 
usum  in  Cancro  incipiente  rejicere ;  quippe 
qui  credam,  mammae  vitia  me  vidisse,  quae 
natura  sua  nocentissima,  temporis  progressu, 
lethalia  demum  facta  fuissent,  ni  tempestive 
ea  a  radicibus  essent  exsecta.  Quinetiam  si 
chirurgi  huic  medendi  rationi  nimium  confi¬ 
dunt,  verendum  est  ne  quam  spem  inter  ini¬ 
tia  morbi  scalpellum  promittit,  non  solum 
maxime  incerta  sit,  verum  etiam  ne  mala  inde 
originem  ducant.  Quae  cum  ita  sint,  mora 
ista^  et  periculosissima,  et  omni  cura  vitanda. 

Quod  ad  meipsum  attinet,  (vix  monuisse 
opus  est,)  quoties  hanc  viam  medendi  secutus 
sum,  toties  eandem  inutilem  esse  inveni.  A- 
lienum  igitur  existimo  plurima,  de  pressus  in 
Carcinomate  usu,  proferre.  Tres  ideo  historias 
ex  multis  aliis  quarum  annotationes  servavi, 
depromam,  quia  haec  maxime  notabilia  et 
vera  hujus  morbi  exempla  esse  judico ;  nec 
minus  quia  consilium  medendi  in  stadiis  mor¬ 
bi  diversis  incipiebam. 

Singulis  quas  tradidi  historias,  observan¬ 
da  quaedam  de  natura  ipsius  tumoris  adje¬ 
ci,  quo  melius  quisque  intelligat  in  qua  re 
maxime  laboremus.  Non  credo  fore  ut  om¬ 
nes  mecum  de  anatomia  partium  consentiant, 
satis  vero  dixisse  erit,  haud  rationem  aliquam 
secutus  sim,  sed  scalpello  nitens  eadem  com- 
perisse  mihi  videar.  His  vero  interea  missis, 
nihil  obstat,  quo  minus  veros,  et  maxime  no¬ 
tandos  pressus  in  tumores  effectus  cognosca¬ 
mus.  Praedicere  quoque  licet,  me  plurima, 
ne  longus  essem,  in  unoquoque  exemplo 

praeterire ;  neque  tamen  ignoro  quantum  uti¬ 
litatis  habeat  oratio  soluta  et  perspicua  ;  quic- 
quid  igitur  mihi  visum  est  ad  rem  conferre, 
id  quam  brevissime,  idemque  quoad  potero, 
aptissime  et  facillime  intellectu  dicam.— 
‘fEst  etiam  in  quibusdam  turba  inanium 
verborum,  qui  dum  communem  loquendo 
‘‘  morem  reformidant,  ducti  specie  nitoris, 
‘‘  circumeunt  omnia  copiosa  loquacitate  quae 
dicere  volunt^.”— “  Tamen,  ut  opinor,  penes 
unumquemque  semper  fuerit,  et  quacun- 
“  que  de  re  scripturum,  sermone  uti  simplice 
et  perspicuo,  quicum  contentus  esse  debet ; 
non  enim  credo  cuiquam  nunc  fas  esse  op- 
timos  et  elegantissimos  proprius  attingere 
scriptores  f 

Historia  sequens,  quantum  valeat  pressus 
in  Carcinomate  incipiente  ostendit. 


*  Quinct.  de  Perspicuitate, 
t  Vide  Gregory  Conspect.  Praef.  pag.  2.  Edit,  sexta. 

HISTOIIIA  PPAMA. 

Aegrae  cuidam  in  Valetudinarium  Mac- 
clesfieldense  admissae,  tumor  erat  mammae 
sinistrae,  quae  satis  superque  indolem  cancro- 
sam  indicabat.  Tegumentis  lividis  et  rugo¬ 
sis,  tumor  ipse,  immobilior  quidem  quam 
sunt  alia  genera  indurationum,  adhaerebat. 
Praeterea  tactu  sentitur  esse  durus  et  iniquus, 
et  dolores  inde  identidem  ad  humerum  per¬ 
veniunt.  Post  hirudines  admotas,  Ferri  Car- 
bonatem,  atque  Conium  Maculatum,  frustra 
per  hebdomadas  paiicas  devoratum,  quid 
prodesset  compressio,  periclitandum  putavi. 
Plunc  in  finem.  Emplastrum  Hydrargyri  cum 
Sapone  impositum,  super,  laminam  plumbeam 
et  linteum  injeci ;  aliis  postea  lintei  plicis  ad¬ 
jectis,  adeo  ut  pressus  gradatim  augeatur. 
Hocce  remedium,  non  sine  multa  solicitatione, 
per  menses  duos  ferebat;  interea  nunquam 

non  conquerens  dolorem,  qui  sub  initio  morbi 
rarius  aggressus  sit,  in  dies  graviorem  fieri  et 
magis  intolerabilem,  donec  tandem  diutius  se 
posse  ferre  auxilium,  negaret.  Atque  nunc 
Nosocomio  valedicens,  Medico  circumfora¬ 
neo  prope  Mancunium,  artem  suo  more  ex¬ 
ercenti  sese  permittit.  Sexto  deinde  men¬ 
se  miseram  forte  mulierculam  vidi,  quando 
mamma  perniciosissimo  remedio  arcano, 
“  Keen”  dicto,  pene  exesa  fuit. 

Dum  sub  nostra  curatione  fuit,  ne  signum 
quidem  unum  faustum  observavi ;  neque  du¬ 
bium  est,  quin  si  longius  pressum  adhibue¬ 
rim,  exulceratio  multo  citius  quam  aliter, 
superinducta  esset.  Tantum  igitur  abest,  ut 
pressus  huic  vitio  proficiat,  ut  etiam  noxiam 
quandam  inferre  videatur.  Hanc  quidem 
sententiam  protuli,  non  ab  exitu  unius  tan¬ 
tum  periculi,  sed  quia  saepius  idem  comperi. 

Proximo  eodem  consilio  medendi  usus  sum, 
quando  ulcus  jam  aderat. 

HISTORIA  SECUNDA. 

jMulier  quaedam,  annos  fere  sexaginta 
nata,  sese  permisit  Jacobo  Cockson,  chirurgo 
optimo  et  spectatissimo,  (cui  et  collegis  suis, 
ob  multa  in  me  beneficia  per  triennium  colla- 
ta,  maximas  ago  gratias ;  semperque  habebo). 
Tota  fere  mamma  sinistra,  cujus  superficies 
maxime  gibba  fuit.  Carcinomate  implicita  est. 
Ulceris  margines  durae,  iniquae,  introrsuni- 
que  conversae  erant.  Humor  tenuis  et  sub- 
fuscus  ab  eo  fertur,  tam  acris,  ut  partes  undi¬ 
que  vicinas  eroderet ;  dolores  graves,  pun¬ 
gentes,  irritatioque  corporis,  vires  multum 
fregerant.  Remediis  solitis  incassum  tentatis, 
pressum,  nec  tamen  in  morbo  tam  provecto 
magna  spe  ductus,  adhibui.  Ante  hapsos 
admotos,  mammae  fossulae,  creta  conspersae 
sunt. 

Prid.  Non.  Maii. — Pila  nihil  fere  incommodi 
intulerat,  et  ulcere  detecto,  sanies  foedissima 
quidem,  sed  in  modica  copia,  effluebat.  Quae 
prius  eminebant,  nunc  fere  deprimuntur.  Fas¬ 
ciae  denuo  admotae,  paulo  vehementius  as¬ 
tringuntur,  neque  per  aliquot  dies,  quicquid 
mutationis  subit.  Tandem  XI.  Kalend.  Julii, 
inflammatio  admodum  vehemens  orta,  partes 
vicinas  ingrassatiir.  Hapso  remoto,  et  medi¬ 
camentis  refrigerantibus  laxantibusque  sedulo 
adhibitis,  hoc  vitium  mature  lenibam,  atque 
denuo  lintea  applicantur. 

III.  Kalend,  Aug.— Mamma  per  aliquod 
tempus  aliquanto  ulterius  imminuebatur ;  ex 
hebdomadis  vero  abhinc  duobus  vel  tribus 
nulla  facta  est  mutatio. 

Die  Nono  Kalend.  Septembris. — Cum  ne 
minima  quidem  in  melius  exorta  sint  signa, 
et  cum  dolor  ingens  et  pene  intolerabilis  ae¬ 
grotam  torserit,  frustra,  diutius  ferre  reme¬ 
dium,  eam  solicitavi. 

Tertium,  quod  in  animo  est  proferre  exem¬ 
plum,  ostendit,  quid  ex  pressu  sperandum  sit, 
quando  mamma  ipsa  ferramento  amota,  ulcus 
iterum  recrudescit. 


HISTORIA  TERTIA. 

XI.  Kalend.  Oct.  1815. — Foeminae  annos 
quinquaginta  vel  sexaginta  natae,  mamma 
dextra,  cancro  laborans,  excisa  est ;  sic  ut  tela 
ipsa  quoque  cellulosa  sana  una  abscissa,  spes 
omnis  reditus  ejusdem  tollatur.  Paucis  post 
hebdomadis,  vulnus  conglutinatur,  et  vale¬ 
tudo  omnino  integra  videtur.  Mense  Novem¬ 
bris  Anno  Domini  MDCCCXVI.  cicatricis 
orae  incrassatae  dolent,  et  noxa  haec  pestifera 
tandem  revertitur.  Nullis  non  remediis,  qui¬ 
bus  morbus  leniri  possit  usurpatis,  dolor  nihi¬ 
lominus  pungens  usque  ad  axillam  tendit,  et 
lintea  more  Dom.  Young  admovenda,  statui. 

XVII.  Kalend.  Januarii. — Signa  leniora. 

VI.  Kalend.  vulnus  tactum  dolet ;  atque 
fascia  injecta,  dolor  per  aliquot  horas  vehe¬ 
mens  movetur.  Vix  ullum  signum  valetudi¬ 
nis  instantis  adest,  et  tamen  aegra  vult  paulo 
diutius  fascias  habere. 

III.  Idus  :  Pluria  cutis  ulcuscula  serpentia 
exulcerationem  vulneri  minitantur,  et  praete¬ 
rea,  dolores  jam  magis  ingentes,  morbus  in 
dies  augetur. 

XIX.  Kalend.  Februarii. — Ulcuscula  ser¬ 
pentia  tantum  doloris  concitant,  ut  fasciae 
post  leve  periculum  rejiciantur. 

Atque  haec  quidem  de  Carcinomate ;  ante 
vero  quam  alias  narro  historias,  quo  facilius 
commoda  ex  pressu  orta  in  morbis  medendis 
indicam,  operae  pretium  erit  fortasse  obser¬ 
vare,  me  hanc  viam  curandi  tentavi  in  hisce 
tumorum  generibus ;  scilicet,  in  tumoribus 

qui  ex  adipe  constant,  Saccatis,  GlandulaiTim 
Absorbentium,  et  Bursarum. 

Primum  equidem  genus  tumoris,  in  quo 
periculum  feci,  constat  ex  adipe  praeter  mo- 
dum  coacto,  et  re  ipsa  est  tantum  partium 
moles  aucta ;  nam  minime  mihi  convenit 
cum  viro  admodum  ingenioso,  J.  Abernethy. 
Quantum  ipse  hos  tumores  ferro  scrutatus 
sum,  semper  eos  cellulis  repletos  inveni,  ne¬ 
que  alia  re  quam  magnitudine,  membranae 
ipsi  adiposae  dissimiles. 

Non  est  igitur  quod  hos  sub  illo  genere 
Tumorum,  qui  in  sacco  includuntur,  ponas ; 
immo  vero  proprium  sibi  vindicant,  et  ge¬ 
nus  et  nomen.  Qui  enim  vulgo  nominan¬ 
tur  “  Encysted,”  hi  tunica  quadam  propria, 
et  ab  aliis  dissimili,  neque  cellulosa  conte¬ 
guntur. 

HISTORIA  QUARTA. 

Quaedam,  corpore  sano  sexagesimum  fere 
annum  degens,  laboravit  tumore  humeri  dex¬ 
tri  sub  tegumentis,  juxta  cervicem  sito;  ad 
magnitudinem  fere  ovi  cycnei,  quemque  sa¬ 
natum  voluit  aegrota  ex  incommodo  inde 
proveniente,  ducta  potius,  quam  dolore  im¬ 
pulsa.  Nec  tamen  ut  excidatur,  sineret. 
Hirudinibus,  aliisque  id  genus  auxiliis  incas¬ 
sum  admotis,  parti  denique  fascia  arctius  in 
dies  astringitur.  Paucis  diebus,  tumor  mol¬ 
lior  factus,  decrescit,  et  paulo  post,  eadem 
ratione  adhibita,  omnino  tollitur. 

Tumores  saccati,  videntur  saepe  in  uno  al- 
t eroque  ejusdem  familiae,  et  haud  raro  plures 
in  eodem  homine  inveniuntur.  Vix  superant 
magnitudine  nucem  juglandem.  Cum  ne¬ 
sciam,  quibus  signis  externis,  singulae  species 


02 


DISSEUTATIO  MEDICA, 


hujusmodi  tumoris  ab  auctoribus  traditae, 
dignosci  possint,  unum  tantum  exemplum  da¬ 
bo,  quo  melius  exitus  periculorum  complu¬ 
rium  exponam. 


HISTORIA  QUINTA. 

Quidam  mediae  aetatis,  et  valetudine  in¬ 
tegra,  ad  Nosocomium  opem  petiturus  venit, 
propter  duos  super  capitis  verticem  tumores. 
Felici,  jam  in  aliis,  curatione  ductus  idem 
praesidium  huic  quoque  adhibendum  statui. 
Quocirca  VII.  Kal.Maii  MDCCCXIX.  pres- 
sum  more  solito  admovi,  et  Kalend,  Junii 
ne  vestigium  quidem  tumorum  relinquitur. 

Fateor  tamen,  pressum  in  nonnullis  haud 
votis  respondere. 

Glandulae  colli,  absorbentes  dictae,  tarde 
intumescunt.  Hoc  vitium  rarissime  juvenes 

vexat,  et  difficillime  ad  sanitatem  perducitur. 
Vacat  plerumque  omni  dolore,  nisi  stadio 
ultimo  exulcerationis ;  durum  tamen  est,  et 
schirrho  simile,  qua  quidem  duritie,  ex  stea¬ 
tomate  discerni  potest. 

Tunicam  habet,  quam  credo  esse  glandu¬ 
lae  propriam,  crassiorem  factam. 

Perdifficile  manu  curantur  hi  tumores,  non 
solum  propter  magnas,  quae  eos  adeunt 
arterias,  sed  etiam  ex  situ  eorum,  juxta  caro¬ 
tidem,  et  quoque  ex  ipsa  magnitudine. 


HISTORIA  SEXTA. 

Quidam,  anno  quadragesimo  primo  jam 
exacto.  Nosocomium  Macclesfieldense  adiit, 
ob  tumorem  ad  angulum  maxillae  inferioris. 
Hirudines  ac  vesicatoria  semel  iterum  que  ad- 

motae,  nihil  quicquid  auxilii  attulerunt.  Vix 
credibile  fuit  pressum  huic  loco  aptari  posse ; 
nihilosecius,  pilam  ad  rem  factam  adhibui, 
sic  ut  tumorem  plus  minusve,  prout  aegro 
visum  est,  comprimere  possem.  Haec,  aeger 
per  dies  quatuordecim,  interea  miser,  ferebat, 
quando  tumor,  minus,  quam  antea,  et  durus 
et  amplus  videbatur.  Spei  nobis  nunc  quid¬ 
dam  illuxit,  sedulo  omnia  eadem  servavimus, 
et  post  tres  hebdomadas,  ulterior  etiam  dimi- 
nutio  efficitur.  Pressu  dehinc  aucto,  ad  fi¬ 
nem  fere  quatuordecim  dierum,  pars  abscedit, 
neque  multo  post,  abscessus  rumpitur.  Hoc 
graviter  tuli,  etsi  effectus  salubres  e  pressu 
profluentes  omnibus  notare  est. 

Bursae  tumidae  constant  ex  sacco  crassiore, 
ej usque  humore  aucto  ;  maxime  reperiuntur 
in  illis  qui  cubito  vel  genu  multum  incum¬ 
bunt,  nec  raro  in  carpo  adsunt. 

HISTORIA  SEPTIMA. 

Pauper  quaedam  quadraginta  annos  nata 
Valetudinarium,  ob  genu  deNtrum  tumefac¬ 
tum,  auxilium  quaesitum,  venit.  Tumor  mag¬ 
nitudine  nucis  juglandis  aliquanto  major  fuit, 
leniter  inflammatus,  et  ex  tactu  maxime  do¬ 
lens.  Ea  quae  refrigerant,  et  quietem  aegro¬ 
tanti  imperavi ;  et  tandem  sensus  liquoris  fluc¬ 
tuantis,  effecit  ut  acum  in  eum  immittam, 
quo  facto,  uncia  fere  humoris  pellucidi  effer¬ 
tur.  Eandem  fere  copiam  altero  post  die  e- 
duxi,  et  cicatrice  vulneri  postea  inducta,  tu¬ 
morem  comprimendum  statui ;  quod  feci  X. 
Kal.  Aprilis. 

VIII.  Kalend.  Aprilis. — Durities  et  magni¬ 
tudo  tumoris  imminuuntur.  Continuatur 
remedium. 

IVs  Kalend.  Tumor  dimidia  fere  parte  de¬ 
crevit. 

Pridie  Kal.  Humor  omnino  intus  sacco  de¬ 
ficit,  et  latera  ejus  inter  se  fricari  possunt. 

VI.  Id.  April. — Latera  Bursae  concreve¬ 
runt,  neque  opus  esse  videtur  ut  cura  pro¬ 
trahatur. 

Nemo  non  intelligit,  herpetem  partes  quas¬ 
dam  prae  aliis  gravissime  vexare ;  inter  quas 
praecipue  annumerare  licet  cubitum  et  popli¬ 
tem.  Ulcuscula  inter  initia,  discreta,  demum 
confluunt,  tegumenta  fiunt  crassiora,  et  mor¬ 
bus  diu  trahit,  nec  ullo  modo  depelli  potest. 
Postquam  itaque  saepius  remedia  auctoribus 
praescripta,  frusta  exhibui,  ad  pressum  con¬ 
fugi,  et  historia  jam  memoranda,  exitum,  qui 
mihi  plerumque  contigit,  optime  ostendat. 

HISTORIA  OCTAVA. 

Mulier  quaedam,  aetatis  87,  Herpete  in¬ 
veterato,  cubitum  et  poplitem  occupante,  ten- 
tata,  Nosocomium  petiit.  Nihil  adhuc  aegro 
praesidium  contulerat.  Imprimis  igitur  linteo 
tenui  et  fascia  cubitum  arcte  deligavi.  Tertio 
die  partem  resolvi,  felixque  crustas  amotas 
esse  video,  et  aspectum  quoque  sanum  ru- 
brumque  induci. 

Prid.  Non.  Aprilis. — Cubitus  omnino  vitio 
liberatur.  Eadem  ratione,  poples  ipse  quoque 
facile  recepit  curationem. 

Cum  tanti  tamque  felices  sint  hujus  praesi¬ 
dii  exitus  in  hoc  morbo,  in  animum  indu¬ 
cam,  ejusdem  in  omnibus  fere,  quibus  par¬ 
tes  quaedam,  eruptione  laborent,  periculum 
facere.  Ista  enim  vitia,  omnium  saepe  foe- 

dissima,  diu  trahunt,  neque  unguentis  aut 
quibuslibet  aliis  remediis  externe  adhibitis  ; 
neque  etiam  medicamini  ullo  intus,  ad  pra¬ 
vum  corporis  habitum  corrigendum,  dato,  vel 
minime  cedunt ;  quis  nescit  qualia  multa  de 
his  noxis  in  Sacris  Scriptis  dicantur,  et  quam 
difficilem  curationem  receperent  ?  Non  opus 
est  tamen  vetera  repetere  ;  cui  enim  homini, 
ne  dicam  medico,  quotidie  non  obviam  ve¬ 
niunt  hujusmodi  aegri,  vitam  et  ipsis,  et  ami¬ 
cis  miseram  trahentes ;  adeo  ut  haud  immerito 
dicas  monumenta  esse,  atque  etiam  opprobria, 
nostrae  adhuc  rudis  artis  ? 

Mihi  quidem  pergratum  erit,  si  quae  de  his 
rebus  disserui,  alii  ad  vitam  feliciter  retule¬ 
rint  ;  nam  et  delectat  aliquid  boni  concivibus 
adtulisse,  et  jucunda  est  laboris  bene  suscepti 
recordatio. 

Hoc  autem  modo,  partes  comprimere  sole¬ 
bam.  Super  crustas  imprimis  injeci  linteum, 
cui  alias  prout  visum  est,  admovi  plicas  ;  em- 

plastro  denique  adhaesivo  aut  Saponis  circum¬ 
ligato.  Sic  enim  pressus  aequus  et  constans 
efficitur ;  et  fasciis  quotidie  resolutis,  partes 
inspicere  licet.  Postquam  crustae  deciderint 
et  parti  sanescenti  facies  rubuerit,  tum  de¬ 
mum  pro  arbitrio  curantis,  utenda  erunt  un¬ 
guenta  vel  lotiones  ;  haec  enim  ad  novam 
cutem  inducendam  plurimum  valent.  Da¬ 
bam  quoque  plerumque  Pilulas  Hydrargyri 
Submuriatis,  quibus  etsi  non  multum  crede¬ 
bam,  ea  tamen  non  inutilia  esse  arbitrabar. 

Cum  neque  in  diversa,  neque  saepe  in 
eMem  specie  tumorum,  pressus  bene  respon¬ 
deat  ;  precepta  quaedam  de  ejus  usu  servan¬ 
da,  dare  non  possumus.  Operae  tamen  pre¬ 
tium  erit  fortasse  considerare,  quomodo  tu¬ 
bera  haecce,  haud  raro  ampla,  tollat,  et  qua 
ratione  herpetem  fuget. 

Causae  quidem  tumorum,  ut  opinio  mea 
fert,  vel  ex  motu  aucto  vasorum,  vi  aliqua 
forsan  externa  inducto ;  vel  ab  actione  qua- 

dam  inflammatoria  pendent. — “  There  can 
‘‘  be  little  doubt,”  inquit  illustris  Abernethy, 
but  that  tumors  form  every  where  in  the 
same  manner.  The  coagulable  part  of  the 
blood  being  either  accidentally  efFused  or 
deposited  in  consequence  of  disease,  be- 
•'*  comes  afterwards  an  organized  or  living 
“  part,  by  the  growth  of  the  adjacent  vessels 
and  nerves  into  it  Quae  si  vera  sunt, 
pressus  aut  minuit  copiam  sanguinis  tumori 
adeuntem,  aut  statum  ipsum  vasorum  mutat, 
atque  hoc  modo  vitio  opitulatur.  Quod  vero 
attinet  ad  vasa  absorbentia,  credo  ne  vel  mi¬ 
nime  pressu  afficiantur,  nec  facile  horum  ac¬ 
tionem  auctam  esse  evincas. 

Quod  cum  ita  sit,  vix  credibile  est  horum 
actionem  augeri,  nisi  ex  stimulo  quem  adfert 
pressus ;  hoc  vero  admodum  dubium  esse, 
ideoque  rationem  istam  falsam,  ostendere 
conabor. 


*  Surgical  Works. 

Nemo  quidem  Medicus  negabit,  vasis  ab¬ 
sorbentibus  inesse  sensibilitatem  et  irritabili¬ 
tatem,  utpote  tam  multa  cuivis  Medicinam 
exercenti,  obveniant,  quae  rem  coarguunt. 
Minime  vero,  stimulis  admotis,  haecce,  aeque 
ac  aliae  partes,  facile  inflammantur.  Quando- 
cunque  vis  externa  corpori  infertur,  motus 
sanguinis  in  ea  parte,  et  nervorum  sensibilitas 
augetur,  nec  tamen  videmus  absorbentia  ali¬ 
quo  modo  affici ;  quorum  autem  frequentia  ef¬ 
ficitur,  ut  non  potest  non  laedi. 

Sic  quoque  in  morbis  organicis,  cum  tota 
fere  partis  fabrica  vitiatur,  raro  videre  est  ab- 
sorbentia  irritata,  quamquam  necesse  est  ea 
mutationem  aliquam  subesse.  Sed  quid  opus 
esi  verbis :  credo  equidem,  absorbentium  vitia 
ex  causa  quadam  specifica  plerumque  oriri. 
Exemplo  sunt  venena  animalia,  scilicet,  ex 
Cancro,  Lue  Venerea,  Hydrophobia,  Cor¬ 
porum  Putredine,  et  caeteris';  neque  visum 
est  nobis  hoc  loco  quaerere,  effectus  eorum  ex 

propriis  suis  viribus,  an  ex  vulnere,  quo  inse¬ 
rantur,  pendeant. 

Fricatio  vehemens  plerisque  creditur  effi¬ 
cere,  ut  Hydrargyrus  absorbeatur.  Dubito 
autem  an  ex  levi  frictione,  non  aeque  facile 
absumi  possit  hocce  metallum,  ac  ’si  ipsa  in¬ 
flammatio  inde  excitetur.  Neque  desunt  ae¬ 
gri,  quorum  corpora  nullo  modo  sic  affici  pos¬ 
sint;  et  alii  sunt  in  quibus  Unguentum  Hy- 
drargyri  fortius,  summae  cuti  ad  Psoram  ar¬ 
cendam,  adhibitum  plenos  suos  effectus  edi¬ 
derit. 

Quando  autem  Hydrargyrus  ex  vehementi 
frictione,  in  corpus  non  infertur,  medici  saepe,, 
haud  sine  multo  fructu,  aegrum  suffumigant. 
In  hisce  quidem  exemplis,  Hydrargyrus  di¬ 
citur  maxime  per  pulmones  intus  recipi ;  non 
autem  video,  quid  impediat  quo  minus  cutis 
absorbentia  agant.  “  Every  one,”  ait  qui¬ 
dam,  recollects  the  unfortunate  Dr  Ciril- 

Eo’s  employment  of  the  saline  preparations 

in  ointments.  His  chief  application  was 
the  corrosive  sublimate  applied  to  the  soles 
of  the  feet,  and  it  is  stated  by  those  who 
have  used  it,  to  be  very  rapidly  absorbed. 
In  the  new  Neapolitan  method,  a  portion 
of  common  ointment  is  placed  in  the  Ax- 
illa,  whence,  withoiit  any  friction  what- 
ever,  it  is  rapidly  taken  up  into  the  consti- 
tiition,  according  to  the  accounts  we  have 
received 

Non  me  fugiunt  sententiae  clarorum  viro¬ 
rum  Currie  et  Seguin,  quorum  pericula  de  cu¬ 
tis  inhalatione  instituta,  eos  in  animum  in¬ 
duxerunt,  et  praecipue  priorem,  ut  credant 
cuticula  adhuc  integra.  ‘‘  No  absorption  of 
solid,  liquid,  or  aeriform  elastic  fluid,  takes 
place  on  the  surface  f .”  Quinetiam  perhiJ 
bet  absorptionem  fieri,  vel  ex  pressu  mecha- 


*  Vid.  Dr  Carter,  short  Account  of  some  of  the  prin- 
cipal  Hospitals  of  France,  Switzerland,  &c. 
t  Currie,  Med.  Reports,  p.  321. 

Dico,  vel  ex  cuticula  detracta,  vel  denique  ex 
integumentis  erosis.  Non  dubium  est,  quin 
per  verba,  Meclianical  Pressure,”  fricatio  in- 
telligatur,  aliter  enim  quam  supra  posui  senten¬ 
tiam,  eadem  Doctori  Curriefuit;  nempe,  Hy- 
drargyrum  intus  posse  inferri  sine  ulla  qua¬ 
dam  fricatione;  id  quod  minime  illi  visum 
est,  cum  ab  experimentis  suis  colligendum 
duxerit,  That  tlie  mouths  of  the  absor- 
‘‘  bents  terminate  under  the  Epidermis,  and 
do  not  come  in  contact  with  the  external 
air 

Nec  tamen  sequitur  ex  his  atque  similibus, 
ut  Hydrargyrus  excipiatur  propter  stimulum 
quemvis  absorbentibus  illatum,  sed  potius  ex 
cuticula  ipsa  remota. 

Missa  omnino  facio  quae  ab  aliis,  et  hi  qui¬ 
dem  nobilibus,  de  hujusmodi  experimentis 


*  Currie  loco  citato. 

dicantur,  quique  aliud  compererunt,  quippe 
quae,  utcunque  sint,  haud  putam  haecce,  ad 
ea  quae  modo  dixi,  attinere. 

Conjecturam  Morgagni,  de  actione  absor¬ 
bentium  post  mortem  perstante,  comprobavit 
clarus  Cruickshanks.  Hunc  in  finem,  liga¬ 
vit  partem  intestini  majoris,  et  duobus  post 
horis,  reperit  absorbentia  plurima  humore 
pellucido  turgida. 

In  periculis  quoque  suis,  Haller  nunquam 
invenit  dolorem  moveri  ex  rebus  quibuslibet 
applicatis,  et  praeterea  experiendo  evicit,  ut 
lactea  humorem  recipere  potuerint,  sine  ullo 
nexu  nervoriim  Cerebri.  Quae  omnia  satis 
superque  ostendunt,  exiguam  esse  his  vasis 
vim  vitalem.  Quorsum  haec  ?  prorsus  ut  in- 
telligatis  absorbentium  actionem,  non  adeo  fa¬ 
cile  rebus  aliquibus  excitari. 

Medicamentis  quae  purgant,  aquae  coi¬ 
tus  in  corpore  saepissime  praeter  opinionem 


S6 


DISSERTATIO  MEDICA, 


tolluntur ;  quod  plerumque  dicitur  oriri,  sed 
false  ut  opinor,  ex  vasis  absorbentibus  stimu¬ 
latis.  Sunt  autem  alii,  et  hi  quidem  magni, 
qui  optime  hujus  rei  rationem  reddant,  nimi¬ 
rum  ex  cursu  humorum  ad  partes  vicinas  de¬ 
rivato.  Haecce  intuens,  sagax  quidem  chi¬ 
rurgus^,  eadem  nimirum  ratione  fretus,  tu¬ 
mores  curandos  voluit,  movendo  nauseam ; 
neque  dubito,  quin  hoc  modo  curatio  effici 
possit ;  et  nonnunquam  fortasse  quando,  vix  ac 
ne  vix  quidem  partem  comprimere  licet,  eun¬ 
dem  tentare  debemus.  Omnibus  bene  notum 
est,  ea  quae  nauseant,  vim  cordis  et  arteriarum, 
eodemque  motum  ejus,  imminuere ;  quod  et 
cutis  pallor,  et  sanguis  haemorrhagicus  repres¬ 
sus,  declarat.  Fateor  tamen,  me  de  hujus 
utilitate  desperare,  quippe  quod  remedium, 
saepe  morbo  ipso  molestius  sit. 

Novi  equidem  aquam  in  abdomen  effusam, 
nonnunquam  citissime  evanescere,  nullo  in- 


^  Vid.  Baron,  on  Tuberculated  Diseases,  pag.  158. 

terea  medicamento  dato.  Verisimile  est,  ut 
hoc  efficiatur  vasis,  quae  munere  absorp¬ 
tionis  perfunguntur,  aliquo  modo,  stimulatis. 
Dixerit  forsan  aliquis,  hoc  non  convenire 
antea  dictis,  immovero  diversam  pene  senten¬ 
tiam  comprobare  videre.  Hic  vero  imprimis 
retinendum  est,  multum  inter  se  discrepare 
Physiologos,  venae  an  lymphatica  absorbeant. 
Docet  historia  corporis  nostri,  plus  humoris 
ab  intestinis  aliquando  auferri,  quam  dato 
tempore,  aut  vasa  lactea,  aut  ductus  ipse 
thoracicus,  utcunque  amplus,  absumere 
possint.  Memorat  quidem  cl.  Boerhaave,  ho¬ 
minem  quotidie  libras  sexdecim  vini  potare  ; 
et  illustrissimus  Hunter  perhibet  quendam 
ingurgitasse  libras  duodecim  cum  semisse,  sive 
uncias  ducentas  aquae  in  paucis  horis,  quam 
omnem  fere  brevi,  per  vias  urinarias  transisse. 
Primus  equidem,  inter  hodiernos  Physiologiae 
cultor,  de  hac  re  verbis  sequentibus  utitur : 
Enfin,  s’il  etait  necessaire  de  deduire  du 
raisonnement  de  nouvelles  preuves  en  fa- 
veur  de  la  propriete  absorbante  des  veines, 

“  je  rappelleraisque,  dans  beaucoup  d^endroits 
‘‘  dii  corps  ou  Tanatomie  la  plus  exacte  n’a 
“  jamais  pu  decouvrir  que  des  vaisseaux  san- 
guins  et  point  de  vaisseaux  lymphatiques, 
tels  que  i’oeil,  le  cerveau,  le  placenta,  etc. 
1’absorption  s’y  fait  avec  autant  de  promp- 
“  titude  que  partout  ailleurs  ;  j’ajouterois  que 
tous  les  animaux  non  vertebres  qui  ont  du 
sang  ne  presentent  point  de  lymphatiques, 
et  que  cependant  Tabsorption  y  est  mani- 
feste.  Je  dirais,  enfin,  que  le  canal  thora- 
cique  est  beaucoup  trop  petit  pour  donner 
aussi  promptement  passage  aux  matieres 
‘‘  absorbees  dans  toutes  les  parties  du  corps, 
et  particulierement  aux  boissons.  Tous  ces 
phenomenes  s’entendent  parfaitement  bien, 
des  que  Fabsorption  des  veines  est  admise. 
Les  faits,  les  experiences,  et  le  raisonne- 
ment,  concourent  donc  en  faveur  de  Tab- 
sorption  veinneuse  * 


Majendie  Physiol.  tcm.  II.  pag.  242. 

Nonne  igitur  interea  putare  licet,  venas 
stimulatas  haec  fluida  recipere.  Conceda¬ 
mus  autem  venas  non  absorbere;  quid  igi¬ 
tur  ?  Anne  haec  et  similia  labefactant  quae 
dixerim  ?  Minime  ;  nam  utcunque  singulares 
sint  hujusmodi  historiae,  haud  difficilem,  ni 
fallor,  explicatum  habent.  Ecquis  omnium 
tam  ignarus  est,  ut  non  intelligat,  inflamma¬ 
tione  adstante,  parum  aut  nihil  vasis  exhalan¬ 
tibus  secernatur.  Quid  dicam  de  pulmonibus  ? 
quid  de  naribus  ?  &c.  Hydrocele  saepe  vi 
externa  fugatur ;  et  nullus  dubito  quin  id 
pendeat  ex  inflammatione  inde  orta,  atque 
(ut  solet  accidere  superficiei  continuae)  per  to¬ 
tam  Tunicam  Vaginalem  Testis  progrediente. 
Si  igitur  statuimus,  (quod  inter  omnes  conve¬ 
niat  necesse  est,)  absorbentia  suo  munere 
fungi,  non  est  quod  humor  iste  non  cito  tol¬ 
latur.  Haecce  ad  Ascitem  referamus.  Nonne 
igitur  in  promptu  erit  ratio,  cur  tam  brevi, 
aquae  coitus  dissipetur  ?  Mihi  profecto  ita  vi¬ 
detur  ;  cum  inflammatio  tam  variis  causis  mo¬ 
veatur,  et  haud  raro  vix  percipi  possit. 

Huc  adde  denique,  quod  neminem  latet, 
hujusmodi  casus  rariores  sunt,  quam  ut  plures 
uno  vel  duo  inter  vitae  cursum,  etiam  ab  iis 
qui  valetudinarios  amplos  alunt,  videri  pos¬ 
sint  ;  et  re  vera,  exceptiones  habendae  sunt ; 
nam  quotidie  manibus  pedibusque  frustra  ta¬ 
libus  aegris  mederi  conamur. 

Cl.  Hunter  quinque  causas  absorptionis  esse 
statuit,  quarum  duae  primae,  nimirum  una 
ex  partibus  compressis,  altera  ex  irritatione, 
minime  probandae  sunt,  si  vera  sunt  illa 
quae  jam  commemoravi.  Prima  equidem 
causa  agit,  ut  dixi,  imminuendo  copiam  san¬ 
guinis,  absorbentium  actione  nihil  mutata. 
Sed  et  plus  efficere  potest.  Diligentissimus 
ille  corporum  scrutator  Dominus  Cruickshanks, 
quo  fere  nullus,  majore  studio  absorbentium 
naturam  indagavit,  haec  profert :  “  It  is  possi- 
ble  that,  previous  to  the  absorption  of  a 
solid,  the  parts  immediately  to  be  absorbed 
may  be  broken  down,  mixed  with,  or  even 
‘‘  converted  into  fluids.  Many  facts  dispose 

me  to  believe,  that  the  first  step  in  the  re^ 
moval  of  solids  is  not  ovving  to  the  actioii 
of  lymphatics  or  lacteals.  I  have  observed 
in  internal  exfoliations  of  cylindric  bones^, 
where  a  very  large  portion  of  the  old  bone 
had  died  throughout,  that  the  cancelli 
were  destroyed,  and  that  the  bone  must 
“  have  been  thinned  as  much  upon  the  inside 
as  it  was  upon  the  outside,  as  almost  the 
whole  bone  died  at  the  same  time,  which 
was  evident  by  the  lines  of  separation  at 
the  two  extremities,  without  any  interme- 
diate  similar  lines  ;  whatever  change  after 
took  place  in  its  centre  and  inner  surface 

V- 

could  not  be  owing  to  the  action  of  vessels, 
they  died  at  the  same  time  the  bone  died 
Atque  etiam  clar.  Hunter  simile  quiddam 
affirmat,  de  carie  dentium  :  “  This  is  owing 
to  the  enamel  losing  its  regular  and  crys* 
tallized  texture,  and  being  reduced  to  a 
‘‘  state  of  powder,  from  the  attraction  of  co» 


Vid.  C](;uickshanks,  ou  the  Absorbing  Vessels^  p.  in. 

F 

‘‘  liesioii  being  destroyed.”  Vix  difficile  credi¬ 
tu  est,  pressum  aliquo  modo  inducere  illam 
partium  mutationem  quam  celeb.  illi  viri  ne¬ 
cessariam  esse  existimant,  atque  hac  quoque 
via  auxilii  aliquid  afferre  in  depellendis  tu¬ 
moribus. 

Reliquum  est,,  ut  dicam  de  modo  quo  pres¬ 
sus  Herpeti  succurrit ;  hac  ratione  morbum 
curari,  nemo  inficias  ibit,  quo  modo  tamen  id 
fiat  pro  certo  fortasse  non  habemus.  Vereor 
ne  dum  modum  operandi  explicare  velim,  in¬ 
genium  meum  quam  sit  exiguum,  ostendam  ; 
quippe  quod  in  nulla  re  adeo  necessarium  sit 
acumen ;  neque  imperitum  quemvis,  et  hujus¬ 
modi  rebus  parum  imbutum,  temere  artem  con¬ 
jiciendi  tentare  oportet.  Pergam  itaque  qua 
me  deceat  cura  exponere  quid  ipse  sentiam. 

Haec,  ut  potero,  explicabo ;  nec  tamen  quasi 
“  Pythius  Apollo,  certa  ut  sint  et  fixa,  quae 
dixero ;  sed  ut  homunculus  unus  e  multis 
probabilia  conjectura  sequens 


*  Cic.  Tuse.  Disp.  I.  i.  9* 


DE  MORBIS  PRESSU  SANANDIS. 


43 


JVliniine  nobis  convenit  nostro  ingenioso 
Baynton,  qui  dicit  fasciam  agere  roborando 
partes  atque  firmando.  Mihi  diebus  pluri¬ 
bus  post  fasciam  applicatam  partes  scrutanti, 
observare  contigit,  integumenta  paulo  ultra 
eruptionem  leviter  inflammari ;  quod  procul 
dubio  fascia  movebat.  Hinc  mihi  quidem  vi¬ 
sum  est  inflammationem  per  aliquod  tempus 
excitatam  fuisse  in  partibus,  super  quas  fascia 
extensa  erat.  Eruptioni  etiam  sanescenti  fa¬ 
cies  ruberrima  fuit,  et  granulationibus  sanis 
simillima.  Itaque  putavi  statum  illum  mor¬ 
bosum  vasorum  extremorum,  ex  quibus  cuti¬ 
cula  fit,  et  quorum  actio  abnormis  eruptionem 
effecerat,  ab  inflammatione  mutatum  esse. 
Fasciae  igitur,  me  judice,  perpetuam  et  con¬ 
stantem  irritationem  movent,  atque  hoc  modo 
morbum  fugant.  Quod  si  unguenta  et  lotiones 
applicantur,  partes  aut  prorsus  nihil,  aut  nimis 
stimulantur,  neque  possumus  hac  via  irrita¬ 
tionem  moderari.  Quinetiam  fieri  potest,  ut 
Herpes,  sicut  tumores,  levetur ;  cum  propter 
compressionem,  partes  ipso  morbo  implicitas 
minus  sanguinis  adeat:  hinc  vasa  proxima  san- 

guine  referta  irritantur,  atque  inde  oritur  in¬ 
flammatio,  quae  tum  quidem  non  causa  morbi 
lenioris,  sed  potius  effectus  habenda  est.  Lin¬ 
tea  quoque  humorem  acrem  absorbendo,  ali¬ 
quid  auxilii  fortasse  adferant ;  an  pressus  ipse 
secretioni  obstat  necne,  viderint  alii. 

Haec  dicere  habui,”  de  Morbis  Pressu 

« 

Sanandis,  ut  intelligeres,  lector  benevole, 
«  quam  esset  obscura,  et  quam  difficiles  ex- 
plicatus  haberet  Res  quidem  omnino 
parum  indagata  est,  ideoque  campum  fere 
intentatum  intravi;  rogo  itaque  ut  mihi  nunc 
primo  Phoebi  templa  ingredienti,  benigne 
faveas. 

Vive,  vale,  siquid  novisti  rectius  istis 
Candidus  imperti ;  si  non,  his  utere  mecum.'* 

^  De  Natura  Deorum. 

FINIS. 


Excudebant  Jac.  Pillaxs  &  Filius. 

